stanford-oval/wikipedia huggingface dataset:
โมโน 29
ประวัติ

สถานีโทรทัศน์โมโน 29 ก่อตั้งขึ้นในปี พ.ศ. 2556 โดยบริษัท โมโน บรอดคาซท์ จำกัด ในเครือโมโน เน็กซ์ เพื่อเริ่มธุรกิจโทรทัศน์ภาคพื้นดินระบบดิจิทัล โดยโมโน บรอดคาซท์ ได้เข้าร่วมประมูลทีวีดิจิทัลในช่วงวันที่ 26 - 27 ธันวาคม พ.ศ. 2556 และได้รับใบอนุญาตให้ใช้คลื่นความถี่สำหรับการให้บริการโทรทัศน์ในระบบดิจิทัล ประเภทบริการทางธุรกิจระดับชาติ หมวดหมู่ทั่วไป ความละเอียดมาตรฐาน (SD) จากการเสนอราคาที่จำนวน 2,250 ล้านบาท เป็นอันดับที่ 6 ในหมวดหมู่ จากจำนวน 7 ช่อง
โมโน 29 เริ่มทดลองออกอากาศเมื่อวันที่ 25 เมษายน พ.ศ. 2557 และได้สร้างจุดเด่นของตัวเองที่แตกต่างไปจากสถานีโทรทัศน์ช่องอื่น ๆ ด้วยการเน้นการออกอากาศละครชุดและภาพยนตร์ชื่อดังซึ่งทำรายได้สูงสุดในช่วงเวลานั้น ๆ ทั้งภาพยนตร์ที่ผลิตและออกฉายในประเทศไทย ซึ่งรวมถึงภาพยนตร์ที่ที โมเมนต์ ซึ่งเป็นบริษัทเครือเดียวกันกับโมโน 29 ผลิตขึ้นด้วย และภาพยนตร์ซื้อลิขสิทธิ์มาจากต่างประเทศ ผ่านการจัดจำหน่ายโดยบริษัทผู้ผลิตระดับโลก เช่น วอร์เนอร์บราเธอส์, เอ็นบีซียูนิเวอร์แซล, พาราเมาต์พิกเจอส์ เป็นต้น ตามสโลแกนของช่องที่เป็น "ฟรีทีวีที่มีหนังดี ซีรีส์ดัง มากที่สุด" รวมถึงการใส่เลขช่องลงไปในชื่อช่อง เพื่อให้ผู้ชมจำเลขช่องได้แม่นยำขึ้น และด้วยกลยุทธ์นี้จึงทำให้โมโน 29 กลายเป็นอีกทางเลือกหนึ่งของผู้ชมภาพยนตร์ทั่วประเทศไม่แพ้เน็ตฟลิกซ์ จนส่งผลทำให้เรตติ้งขยับขึ้นมาถึงอันดับที่ 3 ในทีวีดิจิทัลมาจนถึงปัจจุบัน จากความสำเร็จในด้านเรตติ้งของช่อง โมโน 29 จึงได้วางแผนถึงการเป็นสถานีโทรทัศน์ที่มีเรตติ้งสูงที่สุดในประเทศไทยในอนาคต
นอกจากนี้ โมโน เน็กซ์ บริษัทแม่ของโมโน 29 ยังมีนโยบายที่จะส่งเสริมกีฬาบาสเกตบอลในประเทศไทย จึงได้ให้โมโน 29 นำเสนอกีฬาบาสเกตบอลอย่างเจาะลึกเพียงช่องเดียวในประเทศไทย เช่น ซื้อลิขสิทธิ์บาสเกตบอลลีกเอ็นบีเอมาถ่ายทอดสด รวมถึงให้การสนับสนุนทีมบาสเกตบอลทีมชาติไทย และถ่ายทอดสดการแข่งขันของทีมบาสเกตบอลทีมชาติไทยทุกแมตช์ทุกรายการอีกด้วย
ผู้ประกาศข่าวและผู้รายงานข่าว > ผู้ประกาศข่าวและผู้รายงานข่าวในปัจจุบันที่มีชื่อเสียง

นนทกฤช กลมกล่อม (เอก)
พบเอก พรพงเมตตา (แบงค์)
ตะวันรุ่ง ปริสุทธิธรรม (นุ่น)
ภคพงศ์ อุดมกัลยารักษ์​ (ต่วย)
ชลนที อักษรสิงห์ชัย (น้ำ)
พชรวรรณ วาดรักชิต (ทิชา)
ณภัทร บรรจงจิตรไพศาล (ญีปุ่น)
เอกพิทยา เอี่ยมคงเอก (เอก)
ปรีณาภา กาญจนรัตน์ (ปรีม)
พัชรณัฏฐ์ โท (กากา)
รินทร์ณฐา อัจฉริยวัฒนกุล (เฟร้นช์ฟราย)
เป็กกี้ ศรีธัญญา (เป็กกี้)
นิภาภรณ์ ฐิติธนการ (ซานิ)
อภิสรา เกิดชูชื่น (ดาว)
| รายการข่าว | ผู้ประกาศข่าว |
| --- | --- |
โมโน ข่าวเช้า วันจันทร์ – วันศุกร์ เวลา 07:00 – 08:00 น.: นนทกฤช กลมกล่อม อภิสรา เกิดชูชื่น
What's Up 29 วันจันทร์ – วันศุกร์ เวลา 09:20 – 09:25 น. วันเสาร์ – วันอาทิตย์ เวลา 17:55 – 18:00 น.: ปรีณาภา กาญจนรัตน์ พัชรณัฏฐ์ โท
โฟกัส เศรษฐกิจ วันจันทร์ – วันศุกร์ เวลา 09:25 – 10:00 น. ออนไลน์ เวลา 10:00 – 10:25 น.: ตะวันรุ่ง ปริสุทธิธรรม เอกพิทยา เอี่ยมคงเอก
เจาะข่าวเด็ด วันจันทร์ – วันศุกร์ เวลา 14:15 – 15:00 น.: นนทกฤช กลมกล่อม
โมโน ข่าวสั้น วันจันทร์ - วันอาทิตย์ ทุกช่วงเวลา: ทีมข่าวโมโน 29
ข่าวพร้อมบวก วันจันทร์ – วันศุกร์ เวลา 17:00 – 18:00 น. วันเสาร์ – วันอาทิตย์ เวลา 16:55 – 17:55 น.: ภคพงศ์ อุดมกัลยารักษ์ เป็กกี้ ศรีธัญญา นิภาภรณ์ ฐิติธนการ พชรวรรณ วาดรักชิต อัมภิกา ชวนปรีชา (วันเสาร์ – วันอาทิตย์)
โมโน ข่าวคํ่า วันจันทร์ – วันศุกร์ เวลา 19:50 – 20:05 น. วันเสาร์ – วันอาทิตย์ เวลา 19:55 – 20:10 น.: พบเอก พรพงเมตตา (วันจันทร์ – วันศุกร์) พชรวรรณ วาดรักชิต (Gossip Star บันเทิง, วันจันทร์ – วันพุธ) ชลนที อักษรสิงห์ชัย (Gossip Star บันเทิง, วันพฤหัสบดี – วันศุกร์) รินทร์ณฐา อัจฉริยวัฒนกุล (วันเสาร์ – วันอาทิตย์) ณภัทร บรรจงจิตรไพศาล (Gossip Star บันเทิง) ชลนที อักษรสิงห์ชัย (Gossip Star บันเทิง)
ข่าวในพระราชสำนัก วันจันทร์ – วันศุกร์ เวลา 20:05 – 20:30 น. วันเสาร์ – วันอาทิตย์ เวลา 20:10 – 20:30 น.: ดึงสัญญาณจากช่อง 9 เอ็มคอต เอชดี
ผู้ประกาศข่าวและผู้รายงานข่าว > ผู้ประกาศข่าวและผู้รายงานข่าวในอดีต

กวีพันธ์ มนตรีวงศ์ (ปัจจุบันยุติการทำหน้าที่แล้ว)
อลิสนันท์ วรภิรมย์รักษ์ (ปัจจุบันยุติการทำหน้าที่แล้ว)
รัฐนันท์ จรรยาจิรวงศ์ (ปัจจุบันอยู่ช่อง 9 เอ็มคอต เอชดี)
ชัชชญา เชตะวนวิทย์ (ปัจจุบันยุติการทำหน้าที่แล้ว)
ทศธรรม เปี่ยมสมบูรณ์ (ปัจจุบันยุติการทำหน้าที่แล้ว)
พาฝัน ศรีเริงหล้า (ปัจจุบันอยู่ The People)
บรรพต ธนาเพิ่มสุข (ปัจจุบันอยู่ทีเอ็นเอ็น ช่อง 16)
ภควัต โฉมศรี (ปัจจุบันอยู่ไทยพีบีเอส)
กมลชนก พุคยาภรณ์ (ปัจจุบันยุติการทำหน้าที่แล้ว)
สาริตา สวัสดิกำธร (ปัจจุบันยุติการทำหน้าที่แล้ว)
พศิน ศรีธรรม (ปัจจุบันยุติการทำหน้าที่แล้ว)
สานนท์ เจริญพันธุ์ (ปัจจุบันอยู่เนชั่นทีวี)
โกสินทร์ อัตโนรักษ์ (ปัจจุบันยุติการทำหน้าที่แล้ว)
คริสโตเฟอร์ ไรท์ (ปัจจุบันเป็นพิธีกรอิสระ)
สุผจญ กลิ่นสุวรรณ (ปัจจุบันเป็นพิธีกรอิสระ)
สุภนันท์ ฤทธิ์มนตรี (ปัจจุบันอยู่เอ็นบีที 2 เอชดี)
พิชญาภา สูตะบุตร (ปัจจุบันยุติการทำหน้าที่แล้ว)
ธนภัทร ศุภวรรณาวิวัฒน์ (ปัจจุบันเป็นพิธีกรอิสระ)
วรวิตา จันทร์หุ่น (ปัจจุบันยุติการทำหน้าที่แล้ว)
พิมพ์ภัทรา จันทร์หอม (ปัจจุบันยุติการทำหน้าที่แล้ว)
พิภู พุ่มแก้วกล้า (ปัจจุบันอยู่เนชั่นทีวี)
กรองบุญ ศรีสรรพกิจ (ปัจจุบันยุติการทำหน้าที่แล้ว)
เจษฎา มณีรัตน์ (ปัจจุบันเป็นพิธีกรอิสระ)
มาริสา, Artificial Intelligence, AI Reporter (ปัจจุบันยุติการทำหน้าที่แล้ว)
ศุภชัย กฤตผลชัย (ปัจจุบันยุติการทำหน้าที่แล้ว)
ณัฐธีร์ โกศลพิศิษฐ์ (ปัจจุบันยุติการทำหน้าที่แล้ว)
ปิยลักษณ์ รักประทานพร (ปัจจุบันยุติการทำหน้าที่แล้ว)
รางวัล

รางวัลเชิดชูเกียรติคนดีแผ่นดินสยาม ประจำปี พ.ศ. 2559 สาขาสื่อสร้างสรรค์สังคม (รายการ เจาะข่าวเด็ด The Day News Update)
รางวัลสิงห์ทอง ฐานะสื่อสร้างสรรค์ขับเคลื่อนการพัฒนา เพื่อความเข้มแข็งของประเทศ ประจำปี พ.ศ. 2560 (รายการ ข่าวเช้า Good Morning Thailand)
รางวัลโทรทัศน์ทองคำ ครั้งที่ 31 ประจำปี พ.ศ. 2559 สาขานักแสดงสมทบชายดีเด่น (เมฆ - วินัย ไกรบุตร จากซีรีส์ The Angel นางฟ้าล่าผี ปี 2)
รางวัลตาชั่งทอง ฐานะบุคคลสงเคราะห์ดีเด่นแห่งปี พ.ศ. 2560 สาขาผู้ให้ความรู้ความเข้าใจต่อประชาชน (รายการ ข่าวเช้า Good Morning Thailand)
โล่รางวัลสื่อสนับสนุนดีเด่น 250 ปี ตามรอยกองเรือยกพลขึ้นบกสมเด็จพระเจ้าตากสินมหาราช จากจันทบุรีสู่อยุธยา
รางวัลเทพทอง ครั้งที่ 19 ประเภทบุคคลดีเด่นด้านโทรทัศน์ (แบงค์ - พบเอก พรพงเมตตา จากรายการ ข่าวเช้า Good Morning Thailand และเอก - นนทกฤช กลมกล่อม จากรายการ เจาะข่าวเด็ด The Day News Update)
รางวัลคนไทยตัวอย่าง สาขาศิลปิน ดารา นักแสดงตัวอย่างดีเด่น (อลิซ - อภัสนันท์ วรภิรมย์รักษ์ และแนนต์ - วรวิตา จันทร์หุ่น จากรายการ ข่าวเช้า Good Morning Thailand)
รางวัลปรัชญานิยม สาขาบุคคลผู้เป็นแบบอย่างดีเด่นด้านวิทยุโทรทัศน์ (ทิชา - พชรวรรณ วาดรักชิต จากรายการ Entertainment Now และบอย - เจษฎา มณีรัตน์ จากรายการ ข่าวเช้า Good Morning Thailand)
รางวัลตาชั่งทอง ฐานะบุคคลสงเคราะห์ดีเด่นแห่งปี พ.ศ. 2563 สาขาผู้ให้ความรู้ความเข้าใจต่อประชาชน (รายการ เรื่องเด่นประเด็นดัง Top Talk Daily)
รางวัลพิฆเนศวร ครั้งที่ 12 สาขาผู้ประกาศข่าวชายยอดเยี่ยม ต่วย-ภคพงศ์ อุดมกัลยารักษ์ |url=https://www.youtube.com/watch?v=Pc2-Q7tGFFk%7C</ref>
แหล่งข้อมูลอื่น

เว็บไซต์ทางการ
ความหนาแน่น

บทความนี้เกี่ยวกับความหนาแน่นของมวล สำหรับความหมายอื่น ดูที่ ความหนาแน่น (แก้ความกำกวม)
| ความหนาแน่น |
| --- | --- |
กระบวกตวงที่บรรจุของเหลวสีต่าง ๆ ซึ่งมีความหนาแน่นที่แตกต่างกัน
สัญลักษณ์ทั่วไป: ρ, D
หน่วยเอสไอ: kg/m3
เอ็กเทนซีฟ: ไม่
อินเทนซีฟ: ใช่
ปริมาณอนุรักษ์: ไม่
อนุพันธ์ จากปริมาณอื่น:  \rho ={\frac {m}{V}}
มิติ:  {\mathsf {L}}^{-3}{\mathsf {M}}
ความหนาแน่น (อังกฤษ: density) เป็นการวัดมวลต่อหนึ่งหน่วยปริมาตร โดยสัญลักษณ์สำหรับความหนาแน่นมักใช้เป็น ρ (อักษรกรีกพิมพ์เล็กของโร) และยังสามารถใช้อักษรละตินพิมพ์ใหญ่ D ได้ด้วยเช่นกัน เนื่องจากนิยามของความหนาแน่นคือ มวลหารด้วยปริมาตร ดังนั้นจึงเขียนเป็นสมการออกมาได้เป็น
โดยที่
ความหนาแน่นของสารขึ้นอยู่กับอุณหภูมิและความดัน โดยทั่วไปการเปลี่ยนแปลงปัจจัยเหล่านี้ส่งผลต่อสารที่เป็นสถานะของแข็งและของเหลวเพียงเล็กน้อย แต่มีผลกับสารสถานะแก๊สเป็นอย่างมาก โดยที่การเพิ่มความดันของสารจะทำให้ปริมาตรของสารลดลง แต่จะเพิ่มความหนาแน่นแทน และการเพิ่มอุณหภูมิของสาร (ซึ่งมีข้อยกเว้นเล็กน้อย) จะทำให้ปริมาตรของสารเพิ่มขึ้น แต่จะทำให้ความหนาแน่นลดลง
ซึ่งสารส่วนใหญ่เช่นของเหลวและแก๊ส เมื่อได้รับความร้อนจากด้านล่าง ความร้อนจะถูกส่งผ่านจากด้านล่างไปยังด้านบน อันเนื่องมาจากการลดของความหนาแน่นในของเหลวที่ได้รับความร้อนนั้น ด้วยเหตุนี้จึงทำให้สารที่มีความร้อนต่ำกว่า มีความหนาแน่นสูงกว่า
เครื่องมือวัดความหนาแน่น

เครื่องมือที่ใช้วัดความหนาแน่นของของเหลวคือ พิคโนมิเตอร์ (pycnometer) เครื่องมือวัดความหนาแน่นของก๊าซคือ แก๊สพิคโนมิเตอร์ (gas pycnometer)
ความหนาแน่นของสสารต่าง ๆ

สสารที่มีความหนาแน่นสูงสุดที่รู้จักกัน คือสสารที่อยู่ในดาวนิวตรอนที่เรียกว่านิวตรอเนียม) ใจกลางหลุมดำ ตามทฤษฎีสัมพัทธภาพทั่วไป ไม่มีปริมาตร ดังนั้นจึงไม่สามารถหาความหนาแน่นได้
สสารที่หนาแน่นที่สุดที่เกิดขึ้นเองตามธรรมชาติบนโลก คือ ธาตุอิริเดียม มีความหนาแน่นประมาณ 22560 kg/m3
ตารางความหนาแน่นของสสารชนิดต่าง ๆ:
| --- | --- |
สสาร: ความหนาแน่นในหน่วย kg/m3
ออสเมียม: 22610
อิริเดียม: 22560
แพลทินัม: 21450
ทองคำ: 19300
ทังสเตน: 19250
ยูเรเนียม: 19050
ปรอท: 13580

แพลเลเดียม: 12023
ตะกั่ว: 11340
เงิน: 10490
ทองแดง:    8960
โคบอลต์:    8900
เหล็ก:    7870
ดีบุก:    7310
สังกะสี:    7130
โครเมียม:    7190
ไทเทเนียม:    4507
เพชร:    3500
อะลูมิเนียม:    2700
โบรอน:    2340
แมกนีเซียม:    1740
น้ำทะเล:    1025
น้ำ:    1000
โซเดียม:    971
น้ำแข็ง:    917

ลิเทียม:    534
เอทิลแอลกอฮอล์:    790

น้ำมันเบนซินหรือน้ำมัน:    730

แอโรเจล:    3.0

ก๊าซ ใด ๆ:    0.0446 เท่าของมวลโมเลกุลเฉลี่ย, ดังนั้นอยู่ระหว่าง 0.09 ถึงประมาณ 10.0 (ที่ความดันและอุณหภูมิมาตรฐาน)
ตัวอย่างเช่น อากาศ:   1.2
| --- | --- |
ความหนาแน่นของอากาศ ρ เทียบกับอุณหภูมิ °C 
T ในหน่วย °C: ρ ในหน่วย kg/m3
- 10: 1.341
- 5: 1.316
0: 1.293
+ 5: 1.269
+ 10: 1.247
+ 15: 1.225
+ 20: 1.204
+ 25: 1.184
+ 30: 1.164
สังเกตว่าอะลูมิเนียมมีความหนาแน่นต่ำเมื่อเทียบกับโลหะชนิดอื่น ๆ เครื่องบินจึงทำจากอะลูมิเนียม นอกจากนี้อากาศก็มีความหนาแน่นถึงแม้ว่าจะมีค่าน้อยก็ตาม แอโรเจล (Aerogel) เป็นของแข็งที่หนาแน่นน้อยที่สุดในโลก
ดูเพิ่ม

รายการธาตุเคมี
แรงลอยตัว
อุณหภูมิและความดันมาตรฐาน
สมเด็จพระนางเจ้าสุนันทากุมารีรัตน์ พระบรมราชเทวี

| สมเด็จพระนางเจ้าสุนันทากุมารีรัตน์ |
| --- | --- |
พระบรมราชเทวี

พระอัครมเหสี
สถาปนา: พ.ศ. 2423
ก่อนหน้า: สมเด็จพระนางรำเพยภมราภิรมย์
ถัดไป: สมเด็จพระนางเจ้าสว่างวัฒนา

พระราชสมภพ: 10 พฤศจิกายน พ.ศ. 2403 พระบรมมหาราชวัง กรุงเทพพระมหานคร อาณาจักรสยาม
ทิวงคต: 31 พฤษภาคม พ.ศ. 2423 (19 ปี) บางพูด เมืองนนทบุรี อาณาจักรสยาม
พระราชทานเพลิง: 16 มีนาคม พ.ศ. 2424 พระเมรุ ท้องสนามหลวง
พระราชสวามี: พระบาทสมเด็จพระจุลจอมเกล้าเจ้าอยู่หัว
พระราชบุตร: สมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี
ราชวงศ์: จักรี
พระราชบิดา: พระบาทสมเด็จพระจอมเกล้าเจ้าอยู่หัว
พระราชมารดา: สมเด็จพระปิยมาวดี ศรีพัชรินทรมาตา
ศาสนา: พุทธ
สมเด็จพระนางเจ้าสุนันทากุมารีรัตน์ พระบรมราชเทวี หรือที่ชาวบ้านเรียกพระนามว่า สมเด็จพระนางเรือล่ม (10 พฤศจิกายน พ.ศ. 2403 – 31 พฤษภาคม พ.ศ. 2423) มีพระนามเดิมว่า “พระองค์เจ้าสุนันทากุมารีรัตน์” เป็นพระราชธิดาในพระบาทสมเด็จพระจอมเกล้าเจ้าอยู่หัว และ สมเด็จพระปิยมาวดี ศรีพัชรินทรมาตา ประสูติเมื่อวันที่ 10 พฤศจิกายน พ.ศ. 2403 เป็นพระอัครมเหสีพระองค์แรกในพระบาทสมเด็จพระจุลจอมเกล้าเจ้าอยู่หัว
พระนางเธอ พระองค์เจ้าสุนันทากุมารีรัตน์ทิวงคตด้วยอุบัติเหตุเรือพระประเทียบล่ม ณ ตำบลบางพูด อำเภอปากเกร็ด จังหวัดนนทบุรี พร้อมด้วยสมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี พระราชธิดา และพระราชบุตรในพระครรภ์ซึ่งยังไม่ทราบว่าเป็นพระราชโอรสหรือพระราชธิดาอีกด้วย ระหว่างการตามเสด็จฯพระบรมราชสวามีแปรพระราชฐานไปประทับยังพระราชวังบางปะอิน ภายหลังการสิ้นพระชนม์ ทรงได้รับพระมหากรุณาโปรดเกล้าฯ สถาปนาขึ้นเป็น สมเด็จพระนางเจ้าสุนันทากุมารีรัตน์ พระบรมราชเทวี ดำรงพระฐานันดรศักดิ์พระอัครมเหสีพระองค์แรกในพระบาทสมเด็จพระจุลจอมเกล้าเจ้าอยู่หัว
พระราชประวัติ > พระนางเธอในรัชกาลที่ 5

ภายหลังการสวรรคตของพระบาทสมเด็จพระจอมเกล้าเจ้าอยู่หัว พระองค์เจ้าสุนันทากุมารีรัตน์ซึ่งขณะนั้นมีพระชันษาเพียง 8 ปี จึงเปลี่ยนพระฐานันดรศักดิ์จาก “พระเจ้าลูกเธอ” เป็น พระเจ้าน้องนางเธอ พระองค์เจ้าสุนันทากุมารีรัตน์ และได้ถวายตัวรับราชการเป็นพระภรรยาเจ้าเมื่อพระชนมายุประมาณ 15 – 16 พรรษา ในเวลาไล่เลี่ยกับพระองค์เจ้าสุขุมาลมารศรี พระองค์เจ้าสว่างวัฒนา และพระองค์เจ้าเสาวภาผ่องศรี ทั้งสี่พระองค์ดำรงพระอิสริยยศเป็นพระนางเธอ
พระองค์เจ้าสุนันทากุมารีรัตน์มีพระสิริโฉมงดงาม พระสติปัญญาฉลาดเฉียบแหลม จึงได้รับพระกรุณาโปรดเกล้าฯ สถาปนาพระอิสริยยศขึ้นเป็น "พระอัครมเหสี" และยังเป็นที่โปรดปรานสนิทเสน่หายิ่งกว่าพระอัครมเหสีองค์อื่นๆ พระองค์เจ้าสุนันทาฯ ทรงรับราชการรับใช้สนองพระเดชพระคุณชิดใกล้เป็นที่สนิทเสน่หาในพระบาทสมเด็จพระเจ้าอยู่หัวยิ่งนัก ทรงโปรดเกล้าฯ ให้ตามเสด็จและรับใช้ใกล้ชิดดั่งเป็นปิยมหาราชินีเสมอ นอกจากทรงมีพระรูปโฉมงดงามแล้ว ก็ยังทรงมีพระสติปัญญาฉลาดล้ำ ทรงมีพระอัธยาศัยจริงจังเด็ดขาด ปฏิบัติข้อราชการและรับสั่งด้วยความเฉียบคมชัดเจนเสมอเป็นที่ประจักษ์แก่หมู่ข้าหลวงชาววังทั่วไปซึ่งเล่าขานกันว่าพระอุปนิสัยรับสั่งเฉียบคมนี้ทรงมีตั้งแต่ยังทรงพระเยาว์แล้ว ทำให้พระองค์เป็นที่นับถือในพระบรมวงศานุวงศ์ และข้าราชบริพาร และทรงเป็นที่สนิทเสน่หาในพระราชสวามียิ่งนัก
ในวันที่ 12 สิงหาคม พ.ศ. 2421 พระองค์เจ้าสุนันทากุมารีรัตน์ ประสูติพระราชธิดาพระองค์แรกของพระองค์ โดยเป็นพระราชธิดาพระองค์ที่ 21 ในพระบาทสมเด็จพระจุลจอมเกล้าเจ้าอยู่หัว ซึ่งสมเด็จพระเจ้าลูกเธอพระองค์นี้มีพระตำหนิเด่นชัด คือ มีติ่งที่พระกรรณข้างขวามาแต่แรกประสูติ จึงพระราชทานพระนามว่า สมเด็จพระเจ้าลูกเธอ เจ้าฟ้าหญิงกรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี ในการประสูติพระราชธิดาครั้งนี้ ทรงบันทึกไว้ในจดหมายเหตุพระราชกิจรายวัน ดังต่อไปนี้
"…เวลา 5 ทุ่ม 11 นาที กับ 25 วินาที พระองค์เจ้าสุนันทาประสูติพระราชบุตรี รกติดอยู่ประมาณ 15 นาทีจึงออก เราอยู่ที่วังสมเด็จกรมพระ สมเด็จกรมพระกับเราเข้าไป รับสั่งให้เราแขวนกระโจมอย่างคราวก่อน สมเด็จพระเจ้าลูกเธอเจ้าฟ้าหญิงนั้น มีติ่งที่ริมพระกรรณข้างขวาหน้าออกมาตรงพระปราง ติ่งนั้นยาวประมาณ 3 กระเบียดน้อย เมื่อเรากลับออกมากับสมเด็จกระนั้น ฝนตกเวลา 7 ทุ่ม 45 มินิต ถึงบ้าน"
และเนื่องในการประสูติคราวนี้ พระบาทสมเด็จพระจุลจอมเกล้าฯ ทรงบันทึกไว้ในจดหมายเหตุพระราชกิจรายวันว่า
"เราถวายสายนาฬิกาเพชรทรงซื้อราคา 15 ชั่ง พระราชทานพระองค์เจ้าสุนันทาประสูติ กับรับสั่งให้เติมแหวนที่ทรงซื้อเงินพระคลังข้างที่อีก 2 วง ที่ราคาวงละ 19 ชั่ง รวม 38 ชั่ง ขายเงินงวดตามธรรมเนียม"
การเฉลิมพระนามาภิไธย

การสิ้นพระชนม์ของพระองค์เจ้าสุนันทากุมารีรัตน์นั้นทำให้เกิดปัญหาในการออกพระนามในประกาศทางราชการ เนื่องจากยังไม่มีการสถาปนาฐานันดรศักดิ์แห่งพระมเหสีอย่างเป็นทางการแต่ประการใด ดังนั้น จึงมีการออกพระนามเป็นลำดับ ดังนี้
เมื่อวันที่ 3 มิถุนายน พ.ศ. 2423 นั้น กรมหมื่นนเรศรเข้าไปเฝ้ากราบบังคมทูลด้วยพระนามพระองค์เจ้าสุนันทา ว่า สมเด็จกรมพระฯ (สมเด็จเจ้าฟ้าฯ กรมพระบำราบปรปักษ์) จะทรงออกตราเกณฑ์ไม้ ทรงพระกรุณาโปรดเกล้าฯ ให้ใช้ “สมเด็จพระนางเจ้า อย่างสมเด็จพระนางโสมนัส” ดังนั้น จึงออกพระนามว่า สมเด็จพระนางเจ้าสุนันทากุมารีรัตน์
หลังจากนั้น เมื่อวันที่ 4 มิถุนายน พ.ศ. 2423 มีรับสั่งให้กรมหมื่นนเรศรไปทูลสมเด็จกรมพระว่า พระนามนั้นให้ใช้แต่ “สมเด็จพระนางเธอ” เนื่องจากสมเด็จพระนางเจ้านั้นไว้ใช้สำหรับการแปลเป็นคำอังกฤษว่า ควีน ดังนั้น จึงออกพระนามว่า สมเด็จพระนางเธอสุนันทากุมารีรัตน์ และใช้ภาษาอังกฤษว่า Princess ส่วนสมเด็จพระนางเจ้านั้นให้ใช้กับคำว่า Queen ในภาษาอังกฤษ โดยให้ใช้เป็นสมเด็จพระนางเจ้าตามด้วยชื่อ และต่อท้ายด้วยพระราชเทวี
ต่อมาในวันที่ 24 กรกฎาคม พ.ศ. 2423 ให้เปลี่ยนพระนามเป็นจาก “สมเด็จพระนางเธอ” เป็น "สมเด็จพระนางเจ้า" (Queen) สุนันทากุมารีรัตน์ หลังจากนั้น พระองค์ได้รับการเฉลิมพระนามาภิไธยเป็น สมเด็จพระนางเจ้าสุนันทากุมารีรัตน์ พระบรมราชเทวี พร้อมกับสมเด็จพระนางเจ้าสว่างวัฒนา พระบรมราชเทวี
พระราชกรณียกิจ

จากเอกสารต่างประเทศได้บันทึกไว้ว่าพระองค์ตรัสภาษาอังกฤษได้อย่างคล่องแคล่วฉะฉาน และทรงกล้าเข้าสังคมซึ่งแตกต่างจากบุคลิกลักษณะของฝ่ายในโดยมาก ในสมัยก่อน ทำให้ทรงสามารถแบ่งเบาพระราชกรณียกิจของพระบาทสมเด็จพระจุลจอมเกล้าเจ้าอยู่หัวในการต้อนรับขับสู้ชาวต่างประเทศเมื่อทรงออกมหาสมาคม ขณะดำรงตำแหน่ง พระนางเธอ หรือ Queen อย่างสมพระเกียรติ ดังจะเห็นได้จากบันทึกของนายพลยูลิสซีส เอส. แกรนต์ อดีตประธานาธิบดีของสหรัฐอเมริกา ที่ได้เดินทางเข้ามาในปี พ.ศ. 2422 มีความว่า "เมื่อข้าพเจ้าได้เข้าเฝ้าพระเจ้าอยู่หัวนั้น ภรรยาของข้าพเจ้าก็ได้รับการต้อนรับและสนทนาวิสาสะอย่างอบอุ่นเป็นกันเองจากพระราชินี"
พระราชมรดก

หลังจากสมเด็จพระนางเจ้าสุนันทากุมารีรัตน์ พระบรมราชเทวีเสด็จทิวงคต พระบาทสมเด็จพระจุลจอมเกล้าเจ้าอยู่หัวจึงทรงพระกรุณาโปรดเกล้าฯให้จัดการแบ่งพระราชทรัพย์มรดกของสมเด็จพระนางเจ้าฯ ในพระบรมโกศ ให้แก่บรรดาพระญาติ (ของพระนางเอง) โดยพระองค์พระราชทานเครื่องยศสำหรับผู้หญิงให้แก่ สมเด็จพระเจ้าลูกเธอ เจ้าฟ้าพาหุรัตมณีมัย พระราชธิดาในพระองค์และพระนางเจ้าเสาวภาผ่องศรี พระราชเทวี (พระยศขณะนั้น) ซึ่งเป็นพระขนิษฐภคินีในสมเด็จพระนางเจ้าฯ ดังนั้นทูลกระหม่อมหญิงพาหุรัดฯ จึงเป็นพระนัดดาอันสนิทในสมเด็จพระนางเจ้าฯ ในพระบรมโกศที่ได้ทรงเลี้ยงดูกันมา ซึ่งมีรายการดังต่อไปนี้
เครื่องยศพานหมากทองคำลงยาราชาวดี
ผอบทองคำลงยาราชาวดีปริกประดับเพชร
จอกหมากทองคำลงยาราชาวดี
ซองพลูทองคำลงยาราชาวดี
ตลับขี้ผึ้งรูปผลลิ้นจี่ประดับทับทิมมีสายสร้อยห้อยแขวน-ไม้ควักหูจิ้มฟันประดับเพชรบ้างเล็กน้อย
หีบหมากทองคำลงยาราชาวดี  หลังเป็นลายสระบัว มีมงกุฎกษัตรียประดับเพชรพลอยบ้าง
ตลับเครื่องในทองคำลงยาราชาวดี หลังประดับมรกต เพชรสามใบเถา
พานทองคำลงยาราชาวดี สำหรับรองหีบหมาก
ขันครอบทองคำลงยาราชาวดี จอกลอย และพานรอง
ขันล้างหน้าทองคำลงยาราชาวดีพานรอง
กาน้ำร้อยหูหิ้วมีถาดรองทองคำลงยาราชาวดี
กระโถนเล็กทองคำลงยาราชาวดี
โต๊ะเงินสำหรับเครื่องคาวและหวาน
แต่หีบหลังประดับเพชรมีตลับสามใบเถานั้น ทรงมอบให้แก่พระนางเธอ พระองค์เจ้าเสาวภาผ่องศรี ซึ่งเป็นพระขนิษฐภคินีในสมเด็จพระนางเจ้าฯ ส่วนสิ่งของอื่น ๆ นั้น พระองค์ทรงแบ่งออกพระราชทานให้แก่พระเชษฐา พระขนิษฐา พระอนุชา และพระนัดดาของพระนาง ได้แก่ สมเด็จพระนางเจ้าสว่างวัฒนา พระบรมราชเทวี, พระนางเจ้าเสาวภาผ่องศรี พระราชเทวี, สมเด็จพระเจ้าลูกยาเธอ เจ้าฟ้ามหาวชิรุณหิศ, สมเด็จพระเจ้าลูกเธอ เจ้าฟ้าพาหุรัตมณีมัย, สมเด็จพระเจ้าลูกยาเธอ เจ้าฟ้ามหาวชิราวุธ, พระองค์เจ้าเทวัญอุไทยวงศ์ และพระองค์เจ้าสวัสดิโสภณ ส่วนของที่พระองค์ทรงให้คืนพระคลัง ได้แก่ กล่องจุลจอมเกล้า 1 ใบ และหีบกะไหล่โปร่ง 1 ใบ
พระราชานุสรณ์ > พระราชานุสาวรีย์

หลังจากที่สมเด็จพระนางเจ้าสุนันทากุมารีรัตน์ พระบรมราชเทวีเสด็จทิวงคตแล้วนั้น พระบาทสมเด็จพระจุลจอมเกล้าเจ้าอยู่หัวก็ได้สร้างพระราชานุสรณ์ขึ้นหลายแห่ง เพื่อเป็นที่ระลึกถึงสมเด็จพระนางเจ้าสุนันทากุมารีรัตน์ฯ โดยแต่ละแห่งนั้น เป็นสถานที่ที่สมเด็จพระนางเจ้าสุนันทากุมารีรัตน์ฯเคยตามเสด็จฯ และทรงโปรดปรานเป็นพิเศษ ได้แก่
พระราชานุสาวรีย์สมเด็จพระนางเจ้าสุนันทากุมารีรัตน์ฯ ณ อุทยานแห่งชาติน้ำตกพลิ้ว จังหวัดจันทบุรี ภายในบรรจุพระบรมราชสรีรางคาร (เถ้ากระดูก) ของสมเด็จพระนางเจ้าฯ ไว้ด้วย มีลักษณะเป็นรูปทรงพีระมิดพร้อมคำจารึก โดยเหตุที่สร้างสถูปเป็นรูปทรงนี้ก็มาจากพระราชดำริของรัชกาลที่ 5 ที่ว่า "ทำเป็นรูปอื่นอาจไม่คงทนถาวร เพราะตั้งอยู่กลางป่าเขาลำเนาไพร อันไม่มีผู้ดูแล ฉะนั้น เมื่อปิรามิดของอียิปต์ยืนยงคงทนอยู่ได้ฉันใด ปิรามิดน้อยนี้ก็จะยืนยงคงทนอยู่เช่นกัน ณ ท่ามกลางป่าเขาและเสียงไหลรินของธารพลิ้ว "
พระราชานุสาวรีย์สมเด็จพระนางเจ้าสุนันทากุมารีรัตน์ฯ ณ สวนสราญรมย์ สร้างขึ้นเมื่อ พ.ศ. 2426 ตัวอนุสาวรีย์ทำด้วยหินอ่อนสีขาวมียอดเป็นปรางค์ ภายในบรรจุพระสรีรางคารของสมเด็จพระนางเจ้าสุนันทากุมารีรัตน์ไว้ด้วย และมีคำจารึกแสดงความทุกข์โทมนัสของรัชกาลที่ 5 บนแผ่นหินอ่อน
พระราชานุสาวรีย์สมเด็จพระนางเจ้าสุนันทากุมารีรัตน์ ณ พระราชวังบางปะอิน พระบาทสมเด็จพระจุลจอมเกล้าเจ้าอยู่หัวได้ทรงพระกรุณาโปรดเกล้าฯ ให้สร้างอนุสรณ์แห่งความรักแห่งนี้ขึ้น มีลักษณะเป็นฐานรูปทรงสี่เหลี่ยมและยอดหกเหลี่ยมทรงสูง สร้างด้วยหินอ่อนจากประเทศอิตาลี พร้อมทั้งได้เสด็จพระราชดำเนินเปิดพระราชานุสาวรีย์เมื่อวันที่ 31 พฤษภาคม พ.ศ. 2426 ซึ่งตรงกับวันที่สมเด็จพระนางเจ้าสุนันทากุมารีรัตน์เสด็จทิวงคตครบรอบ 3 ปี
พระราชานุสรณ์ > โรงเรียนสุนันทาลัย

นอกจากพระราชานุสาวรีย์ที่สร้างขึ้นเพื่อระลึกถึงพระนางแล้ว พระบาทสมเด็จพระจุลจอมเกล้าเจ้าอยู่หัวยังทรงพระกรุณาโปรดเกล้าฯ ให้สร้างตึกใหญ่ 2 ตึกบริเวณริมแม่น้ำเจ้าพระยา ตำบลปากคลองตลาด ตามแบบสถาปัตยกรรมตะวันตก ได้แก่ "LOYAL SEMINARY" สุนันทาลัยที่แม่น้ำ และสุนันทาลัยฝั่งใต้ (ปัจจุบัน ถูกรื้อถอนเพื่อสร้างเป็นห้องประชุมอาคารสว่างวัฒนา) เพื่อใช้เป็นสถานศึกษาสำหรับสตรีและเป็นการอุทิศพระราชกุศลพระราชทานแด่สมเด็จพระนางเจ้าสุนันทากุมารีรัตน์ พระบรมราชเทวี ซึ่งพระนางสนพระทัยในด้านการศึกษาเป็นพิเศษ โดยโปรดเกล้าฯ ให้ใช้พระราชทรัพย์ส่วนพระองค์อันเป็นพระมรดกของสมเด็จพระนางเจ้าสุนันทากุมารีรัตน์ในการก่อสร้าง  ในปี พ.ศ. 2423 พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินวางศิลาก่อฤกษ์อาคารพร้อมทั้งพระราชทานนามโรงเรียนแห่งนี้ว่า "โรงเรียนสุนันทาลัย" และเปิดการเรียนการสอนเมื่อปี พ.ศ. 2435 ปัจจุบัน บริเวณโรงเรียนสุนันทาลัยเป็นที่ตั้งของโรงเรียนราชินี
พระราชานุสรณ์ > วังสวนสุนันทา

วังสวนสุนันทา เป็นเขตพระราชฐานภายในบริเวณของพระราชวังดุสิต ซึ่งพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นเพื่อเป็นสถานที่พักผ่อนพระอิริยาบถแทนการเสด็จประพาสหัวเมือง พระองค์มีพระราชประสงค์ให้สวนนี้มีลักษณะเป็นสวนป่า จึงโปรดเกล้าฯ ให้หาพันธุ์ไม้ดอกไม้ผลที่ดีและหาได้ยากนานาชนิดมาปลูกไว้ในสวนแห่งนี้ด้วย ที่มาของชื่อสวนแห่งนี้มาจากชื่อสวนของพระอินทร์บนสวรรค์ชั้นดาวดึงส์ซึ่งมีชื่อว่า "สุนันทาอุทยาน" และพระนามของสมเด็จพระนางเจ้าสุนันทากุมารีรัตน์ พระบรมราชเทวี พระมเหสีซึ่งเป็นที่รักยิ่งของพระองค์ นอกจากนี้พระองค์ยังโปรดเกล้าฯ ให้สร้างตำหนักขึ้นเพื่อเตรียมไว้เป็นที่ประทับของเจ้านายฝ่ายใน แต่เนื่องจากพระองค์เสด็จสวรรคตเสียก่อน การสร้างจึงยังไม่แล้วเสร็จตามพระราชประสงค์ เมื่อพระบาทสมเด็จพระมงกุฎเกล้าเจ้าอยู่หัวเสด็จขึ้นครองราชสมบัติ พระองค์จึงโปรดให้สร้างต่อจนแล้วเสร็จ ปัจจุบันได้จัดตั้งเป็นมหาวิทยาลัยราชภัฏสวนสุนันทา
พระราชานุสรณ์ > อนุสรณ์สถานสมเด็จพระนางเจ้าสุนันทากุมารีรัตน์ฯ

บทความหลัก: วัดเกาะพญาเจ่ง
อนุสรณ์สถานสมเด็จพระนางเจ้าสุนันทากุมารีรัตน์ฯ แห่งนี้ถูกสร้างขึ้นโดยพระราชดำริของพระบาทสมเด็จพระจุลจอมเกล้าเจ้าอยู่หัว ตั้งอยู่ด้านทิศเหนือของวัดเกาะพญาเจ่ง ซึ่งเป็นสถานที่เรือสมเด็จพระนางเจ้าสุนันทากุมารีรัตน์ พระบรมราชเทวี ล่มบริเวณหน้าวัด เป็นเจดีย์ทรงกลมขนาดใหญ่ตั้งอยู่บนฐานทรงกลมสูงมีซุ้มโค้งตามทิศทั้งสี่ ภายในฐานเจดีย์ประดิษฐานพระพุทธรูปพระศรีอาริย์สี่องค์ หันพระพักตร์ไปทางทิศทั้งสี่ และด้านหน้าพระเจดีย์มีคำจารึกพระราชนิพนธ์ของพระบาทสมเด็จพระจุลจอมเกล้าเจ้าอยู่หัว
พระราชานุสรณ์ > ศาลพระนางเรือล่ม

บทความหลัก: วัดกู้
ศาลสมเด็จพระนางเจ้าสุนันทากุมารีรัตน์ฯ หรือที่ชาวบ้านเรียกกันว่า "ศาลพระนางเรือล่ม" ตั้งอยู่ที่วัดกู้ บริเวณริมฝั่งแม่น้ำเจ้าพระยา ตำบลบางพูด อำเภอปากเกร็ด จังหวัดนนทบุรี สร้างขึ้นในบริเวณที่เชื่อกันว่ากู้เรือพระประเทียบของสมเด็จพระนางเจ้าสุนันทากุมารีรัตน์ พระบรมราชเทวี ตัวศาลนั้นจำลองแบบจากศาลาจตุรมุขของพระที่นั่งไอศวรรย์ทิพยอาสน์ที่พระราชวังบางปะอิน
พระราชานุสรณ์ > เหรียญที่ระลึก > เหรียญที่ระลึกสมเด็จพระนางเจ้าสุนันทากุมารีรัตน์ฯ วัดกู่

เหรียญที่ระลึกสมเด็จพระนางเจ้าสุนันทากุมารีรัตน์ พระบรมราชเทวี วัดกู่ เป็นเหรียญที่ระลึกที่สร้างขึ้นเพื่อเป็นสิริมงคล สร้างขึ้นที่วัดกู้ ตำบลบางพูด อำเภอปากเกร็ด จังหวัดนนทบุรี
ลักษณะเหรียญเป็นเหรียญทองแดง แบบยาว ขอบเหลี่ยม ด้านหน้ามีพระรูปสมเด็จพระนางเจ้าสุนันทากุมารีรัตน์ พระบรมราชเทวีแบบเต็มพระองค์ ตรงด้านล่างมีข้อความจารึกว่า "สมเด็จพระนางเจ้าสุนันทากุมารีรัตน์" ด้านหลังเป็นรูปยันต์สามยอด มีข้อความจารึกว่า "วัดกู่"
พระราชานุสรณ์ > เหรียญที่ระลึก > เหรียญที่ระลึกสมเด็จพระนางเจ้าสุนันทากุมารีรัตน์ฯ วัดนิเวศธรรมประวัติ

เหรียญที่ระลึกสมเด็จพระนางเจ้าสุนันทากุมารีรัตน์ พระบรมราชเทวี วัดนิเวศธรรมประวัติ จัดทำขึ้นเพื่อเป็นที่ระลึก 118 ปีการทิวงคตของสมเด็จพระนางเจ้าสุนันทากุมารีรัตน์ สร้างขึ้นที่วัดนิเวศธรรมประวัติราชวรวิหาร ตำบลบ้านเลน อำเภอบางปะอิน จังหวัดพระนครศรีอยุธยา
ลักษณะเหรียญเป็นเหรียญทองแดง แบบเหรียญกลม ขอบมน ด้านหน้าเป็นพระรูปพระพักตร์สมเด็จพระนางเจ้าสุนันทากุมารีรัตน์ พระบรมราชเทวี ด้านหลังเป็นรูปพระมหามงกุฎ มีจารึกปีพ.ศ. 2423 - 2437 บริเวณขอบมีข้อความจารึกว่า "วัดนิเวศธรรมประวัติ ที่รฤกเสด็จทิวงคตครบ ๑๑๘ ปี สมเด็จพระนางเจ้าสุนันทากุมารีรัตน์ (พระนางเรือล่ม)"
พระราชานุสรณ์ > เหรียญที่ระลึก > เหรียญที่ระลึกรัชกาลที่ 5 และสมเด็จพระนางเจ้าสุนันทากุมารีรัตน์ฯ

เหรียญที่ระลึกพระบาทสมเด็จพระจุลจอมเกล้าเจ้าอยู่หัวและสมเด็จพระนางเจ้าสุนันทากุมารีรัตน์ พระบรมราชเทวี สร้างขึ้นที่ วัดพระพุทธฉาย อำเภอเมืองสระบุรี จังหวัดสระบุรี
ลักษณะเหรียญเป็นเหรียญกลม ขอบมน ด้านหน้าเป็นพระรูปพระพักตร์พระบาทสมเด็จพระจุลจอมเกล้าเจ้าอยู่หัวและสมเด็จพระนางเจ้าสุนันทากุมารีรัตน์ พระบรมราชเทวี ข้อความด้านบนจารึกว่า "พระบาทสมเด็จพระจุลจอมเกล้าเจ้าอยู่หัว" ข้อความด้านล่างจารึกว่า "สมเด็จพระนางเจ้าสุนันทากุมารีรัตน์ พระบรมราชเทวี" ด้านหลังเป็นรูปพระนารายณ์ทรงครุฑยืนบนนาค บริเวณด้านล่างเหรียญมีข้อความว่า "วัดพระฉาย จ.สระบุรี"
พระเกียรติยศ

| ธรรมเนียมพระยศของ สมเด็จพระนางเจ้าสุนันทากุมารีรัตน์ พระบรมราชเทวี |
| --- | --- |
ตราประจำพระองค์
การทูล: ใต้ฝ่าละอองพระบาท
การแทนตน: ข้าพระพุทธเจ้า
การขานรับ: พระพุทธเจ้าข้า/เพคะ
พระเกียรติยศ > พระราชอิสริยยศ

10 พฤศจิกายน พ.ศ. 2403 - พ.ศ. 2411 : พระเจ้าลูกเธอ พระองค์เจ้าสุนันทากุมารีรัตน์
พ.ศ. 2411 - พ.ศ. 2419 : พระเจ้าน้องนางเธอ พระองค์เจ้าสุนันทากุมารีรัตน์
พ.ศ. 2419 - 3 มิถุนายน พ.ศ. 2423 : พระนางเธอ พระองค์เจ้าสุนันทากุมารีรัตน์
ภายหลังทิวงคต
3 มิถุนายน พ.ศ. 2423 - 4 มิถุนายน พ.ศ. 2423 : สมเด็จพระนางเจ้าสุนันทากุมารีรัตน์
4 มิถุนายน พ.ศ. 2423 - 24 กรกฎาคม พ.ศ. 2423 : สมเด็จพระนางเธอสุนันทากุมารีรัตน์
24 กรกฎาคม พ.ศ. 2423 : สมเด็จพระนางเจ้าสุนันทากุมารีรัตน์
พ.ศ. 2423 : สมเด็จพระนางเจ้าสุนันทากุมารีรัตน์ พระบรมราชเทวี